Lietuvos Respublikos Vyriausybė

nutarimas

Dėl IŠMOKŲ medžioklės plotų naudotojams UŽ sumedžiotUS ŠERNUS DYDŽIO

2014 m. vasario 5 d. Nr. 91
Vilnius

Atsižvelgdama į Lietuvos Respublikos Vyriausybės 2014 m. sausio 29 d. nutarimą Nr. 76 „Dėl valstybės lygio ekstremaliosios situacijos paskelbimo“ ir siekdama sumažinti afrikinio kiaulių maro paplitimo pavojų, Lietuvos Respublikos Vyriausybė nutaria:

1. Nustatyti išmokos medžioklės plotų naudotojams už kiekvieną nuo 2014 m. vasario 7 d. sumedžiotą šerną dydį – iki 250 (du šimtai penkiasdešimt) litų. Išmoka mokama nuo 2014 m. liepos 1 d. pagal Valstybinės maisto ir veterinarijos tarnybos nustatytą tvarką.

2. Pavesti Valstybinei maisto ir veterinarijos tarnybai:

2.1. parengti ir suderinus su Žemės ūkio ministerija ir Aplinkos ministerija iki 2014 m. vasario 7 d. patvirtinti Išmokų už sumedžiotus šernus skaičiavimo ir mokėjimo tvarkos aprašą;

2.2. administruoti išmokoms skirtas lėšas.

Finansų ministras,

pavaduojantis Ministrą Pirmininką	Rimantas Šadžius

Aplinkos ministras	Valentinas Mazuronis